open-index/open-wikipedia-markdown huggingface dataset:
הברך

**הברך** (הופץ באנגלית בשם ***Ahed's Knee*** – "**הברך של עהד**") הוא סרט דרמה משנת 2021 של הבמאי הישראלי נדב לפיד, שהופק בקופרודוקציה ישראלית-צרפתית-גרמנית. הסרט התמודד בפרס דקל הזהב וזכה בפרס חבר השופטים של פסטיבל קאן בשנת 2021.

שמו של הסרט מתייחס לדבריו של ח"כ בצלאל סמוטריץ', אותם פרסם בציוץ בטוויטר ב-23 באפריל 2018, ולפיהם עהד תמימי "הייתה חייבת לחטוף איזה כדור, לפחות בפיקה של הברך".

## תקציר
גיבור הסרט הוא י' (אבשלום פולק), במאי קולנוע שעובד על סרט חדש העוסק בפלסטינית האקטיביסטית תומכת הטרור עהד תמימי, ותוך כדי כך יוצא לערבה כדי להקרין בה את אחד מסרטיו הקודמים. בזמן שאמו גוססת ונאבקת על חייה, פוגש הבמאי במדבר את יהלום (נור פיבק), פקידה ממשרד התרבות, הדורשת ממנו לחתום על טופס שמקומם אותו מבחינה פוליטית: הוא מחייב את י' להגדיר במה עוסק סרטו באמצעות מחסן מילים מוטה פוליטית, שמשקפת את תפיסת העולם של הימין הפוליטי. י' מתקרב ליהלום, אבל גם מנסה במקביל להשתמש בה כדי להילחם באג'נדה שהיא משרתת.

## שחקנים
* אבשלום פולק – י'
* נור פיבק – יהלום.
* מילי עשת.
* יורם הוניג.

## קישורים חיצוניים

* 
* 
* 

;ביקורת:
* 
* 
* 
* 
* 
;ראיונות:
* 

## הערות שוליים

קטגוריה:סרטים בעברית
קטגוריה:סרטי דרמה גרמניים
קטגוריה:סרטים גרמניים
קטגוריה:סרטי דרמה צרפתיים
קטגוריה:סרטים צרפתיים
קטגוריה:סרטי דרמה ישראליים
קטגוריה:סרטי 2021
קטגוריה:סרטים ישראליים משנת 2021
קטגוריה:סרטי נדב לפיד
יחסי הפיליפינים–סינגפור

**יחסי הפיליפינים–סינגפור** הם יחסים דו-צדדיים בין הפיליפינים לסינגפור. היחסים הדיפלומטיים המלאים החלו ב-16 במאי 1969, אז שודרגה הקונסוליה הכללית הפיליפינית בסינגפור לרמת השגרירות.

שתי המדינות חברות ב-APEC וחברות מייסדות ב-ASEAN.

## יחסים בין המדינות
שמאל|ממוזער| שגרירות הפיליפינים בסינגפור
המועצה העסקית הפיליפינית-סינגפורית נוכחת גם כארגון המוקדש לשיתוף פעולה של הקהילות העסקיות של שתי המדינות. המועצה הושקה ב-13 באוקטובר 1994 בסינגפור. פידל ראמוס, נשיא הפיליפינים, וגו צ'וק טונג, ראש ממשלת סינגפור, השתתפו בהשקה.

מלבד מערכות יחסים כלכליות, שתי המדינות מסכימות גם על שיפור קשרי התיירות והביטחון. באוגוסט 1986 העדיפה נשיאת הפיליפינים קורסון אקינו לנסוע לג'קרטה ולסינגפור, תוך שבירת המסורת לפיה הביקור הראשון של הנשיא בחו"ל היה תמיד בוושינגטון. ראש ממשלת סינגפור לי קואן יו, יחד עם נשיא אינדונזיה סוהארטו, הציעו לאקינו להימנע מהפיוס עם המורדים הקומוניסטים במדינתו ולהאריך את זכויות בסיסי ארצות הברית בפיליפינים. במהלך ביקור ממלכתי של נשיאת הפיליפינים גלוריה מקפגל ארויו בסינגפור ב-2007, היא דנה בליברליזציה של הטיסות האוויריות בין שתי המדינות לשיפור התיירות. היא דנה גם עם ראש ממשלת סינגפור לי שיינלונג בנוגע למעמד של הסכם כוחות (SOFA) למאבק בטרור ופשעים רב לאומיים.

ב-1995 הוצאה להורג של פלור קונטמפלסיון , עובדת משק בית פיליפינית שעבדה בסינגפור והורשעה שם ברצח כפול בצורה שנויה במחלוקת, ובעקבות כך נדחה ביקור ממלכתי מתוכנן של ראש ממשלת סינגפור "עד לזמן מועיל יותר". המקרה גרם לקרע העמוק ביותר בין שתי המדינות במשך יותר מ-25 שנה. גם היחסים הכלכליים בין שתי המדינות היו מתוחים. ההשקעות הסינגפוריות בפיליפינים ירדו מ-65 מיליון דולר מ-1994 ל-3.7 מיליון דולר עד 1995. למרות מחלוקת זו, היחסים הדיפלומטיים המלאים בין שתי המדינות חודשו בינואר בשנה שלאחר מכן. בדצמבר 1998 חתמו שתי המדינות על פעולה פיליפיני-סינגפורי לשיפור הסחר הדו-צדדי בפסגת ASEAN בהאנוי.
שמאל|ממוזער| קניון לאקי פלאזה ברחוב אורצ'רד מארח מוצרים ושירותים המסופקים לעובדים זרים פיליפינים בסינגפור.
בשנת 2013, סינגפור הייתה שותפת הסחר הרביעית בגודלה של הפיליפינים, עם סחר דו-צדדי בסך 8.22 מיליארד דולר. היא גם המקור השישי בגודלו לתיירים, עם יותר מ-175,000 נכנסים. סינגפור מארחת גם קהילה פיליפינית המונה כ-180,000 איש.

### שיתוף פעולה צבאי
בינואר 2017 הודיע מזכיר ההגנה הלאומית של הפיליפינים דלפין לורנזנה כי הוא מבקש לחדש את התרגילים הצבאיים הפיליפינים-סינגפוריים, שהחלו בשנת 1994. הם הופסקו בשנת 1996 בגלל היעדר הסכם צבאי שיאפשר לכוחות הסינגפוריים לבצע תרגילים מכיוון שהחוקה הפיליפינית אינה מאפשרת לפרוס כוחות זרים בפיליפינים.

## הסכמים
בשנת 2007 חתמו שתי המדינות על מזכר הבנות במטרה לקדם שיתוף פעולה במדיניות התקשורת והחלפת מידע. בשנת 2008, עצרה ממשלת הפיליפינים את ייצואם של 50,000 טון חזיר לסינגפור עקב מקרי האבולה רסטון בכמה חוות בלוזון. זה היה אמור להיות הייצוא הראשון של בשר חזיר בפיליפינים.

## נציגויות דיפלומטיות
* הפיליפינים מחזיקה שגרירות בסינגפור.
* סינגפור מחזיקה בפיליפינים שגרירות במנילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בנקס & רנקס

**בנקס & רנקס** (באנגלית: **Banx & Ranx**) הוא צמד מפיקים מוזיקליים, פזמונאים ורמיקסרים קנדי שהוקם ב-2014. בצמד חברים **יאניק רסטוגי** תחת שם הבמה **KNY פקטורי** ו**זכרי ריימונד** תחת שם הבמה **סוקה**. הצמד ידוע בעיקר בזכות הסינגל "Answerphone", שבו שיתפו פעולה עם אלה אייר ויאנג ביין , ושהגיע למקום החמישי במצעד הסינגלים הבריטי.

## קריירה
ב-2014, הצמד הוציא את הסינגל "Empire".

ב-9 באוקטובר 2015, נודע כי הצמד היה אחד מהכותבים והמפיקים של הסינגל "Kiss Me" של אולי מארס. ב-26 באוגוסט 2015, נודע כי הצמד היה אחד מהכותבים והמפיקים של הסינגל "Crick Neck" של שון פול בהשתתפות עם צ'י צ'ינג צ'ינג.

במרץ 2017, הצמד הוציא את הסינגל "Lit". במאי 2017, הם הוציאו, בשיתוף פעולה עם ליידי לשור , את הסינגל "Time Bomb".

הם עשו מספר רמיקסים לאמנים אחרים, בין היתר לסינגל "Let Me Out" ו-"Saturnz Barz" של גורילז, "I'll Be There" של ג'ס גלין. הצמד היה אחד מהמפיקים והכותבבים של הסינגל "Crick Neck" של שון פול. הצמד הפיק את הסינגל "Window Seat" של פיוז ODG . הצמד היה אחד מהכתובים והמפיקים של האלבום *Fénix* של ניקי ג'אם.

ב-16 בפברואר 2018, נודע כי הצמד היה אחד מהמפיקים של הסינגל "Mad Love" של שון פול, דייוויד גטה, בהשתתפות בקי ג'י.

ב-13 במרץ 2018, הצמד הוציא עיבוד מוזיקלי לסינגל "Dirty Sexy Money" של דייוויד גטה, בהשתתפות אפרוג'ק, צ'ראלי XCX ופרנץ' מונטנה.

ב-16 במרץ 2018, הצמד הוציא, בשיתוף פעולה עם אלה אייר ויאנג ביין  את הסינגל "Answerphone". הסינגל הגיע, בשיאו, למקום העשירי במצעד הסינגלים האירי, למקום העשירי במצעד הסינגלים הסקוטי, למקום החמישי במצעד הסינגלים הבריטי ולמקום ה-22 במצעד שירי הדאנס/אלקטרוני.

ב-6 ביולי 2018, הם הוציאו שני רמיקסים לסינגל "Genius" של LSD.

ב-28 בספטמבר 2018, נודע כי הצמד היה אחד מהמפיקים של הסינגל "I Want You to Freak" של רק-סו .

ב-19 באוקטובר 2018, נודע כי הצמד הפיק והיה אחד מהכותבים של הסינגל "Kiss and Make Up" של דואה ליפה ובלאקפינק.

## פרסים ומועמדויות

## קישורים חיצוניים

## הערות שוליים

קטגוריה:צמדים מוזיקליים
קטגוריה:מפיקים מוזיקליים קנדים
קטגוריה:פזמונאים קנדים
קטגוריה:רמיקסרים
קטגוריה:להקות שהוקמו בשנת 2014
מלכוב

250px|ממוזער|שמאל|מנזר מלכוב
**מלכוב** (בגרמנית: **Malchow**) היא עיר במחוז מקלנבורגישה-סינפלטה שבמדינת מקלנבורג-מערב פומרניה שבצפון-מזרח גרמניה. היא שוכנת על הנהר , 25.5 ק"מ ממערב לווארן ו-35 ק"מ מצפון לו. העיר מוקפת באגמים וביערות של .

## היסטוריה
בימי הביניים היה האזור של מלכוב מרכז של . היישוב מלכוב הוקם על אי והוזכר לראשונה בכתובים בשנת 1147, וקיבל מעמד של עיר בשנת 1235. בשנת 1298 הנזירות של מנזר מלכוב עברו לגדה הדרומית שמול האי. במאות השנים הבאות העיר התרחבה ליבשה שמצפון-מערב לאי, שאליה ההתיישבות המקורית חוברה בגשרים, ובהדרגה האזור היבשתי הפך לדומיננטי. 

בשנת 1938 נבנה העיר מפעל תחמושת של חברת אלפרד נובל, ובזמן מלחמת העולם השנייה הועסקו בו מאות עובדי כפייה. בשנת 1943 הוקם בעיר מחנה הריכוז מלכוב כשלוחה של מחנה הריכוז ראוונסבריק. במחנה נכלאו אלפי אסירות בתנאים קשים ביותר, ורבות מהן מתו במהלך מגפות במחנה, בהן שחפת וטיפוס. לאחר המלחמה נכללה העיר בשטחה של גרמניה המזרחית.

לאחר איחוד גרמניה בשנת 1990 עבר מרכז העיר ההיסטורי שיקום נרחב. הבניין של מנזר מלכוב הפך למשכנו של מוזיאון האורגן של מקלנבורג.

## קישורים חיצוניים

* 

קטגוריה:מקלנבורג-מערב פומרניה: ערים
אתסיז אבן אוק

**אתסיז אבן אווק אל-חואריזמי** (בערבית: **الملك المعظم أتسز بن أوق الخوارزمي**; מת ב-1078 או 1079 בדמשק) היה מצביא ומנהיג פוליטי טורקמני שעמד בראש פשיטה שכבשה את הלבנט מידי השושלת הפאטימית, והחלה את שלטון הסלג'וקים באזור.

## חייו
### הפשיטות הראשונות על סוריה הגדולה
אתסיז השתייך לשבט הטורקמני הנוואכי. הוא פיקד על כנופיה נוואכית, אחת מתוך כמה מליציות שביצעו פשיטות מתחומי האימפריה הביזנטית לעבר שטחי סוריה הפאטימית בחורף 1069–1070. הפושטים הטורקמנים התקדמו לאורך נהר האורונטס והגיעו לרפניה  וחומס ואולי אף לטבריה. ב-1071 הטילו חייליו של אתסיז מצור על העיר צור, ומשם יצאו לבזוז את כל רצועת החוף של ארץ ישראל פרט לאשקלון, את רמלה (בירת ג'ונד פלסטין של הפאטימים) ואת ירושלים. לאחר ששדדו ובזזו את ירושלים הם עזבו את העיר, והפאטימים השתלטו עליה מחדש ושיקמו אותה. המנהיג הפאטימי בדר אלג'מאלי שכר את שירותיהם של אתסיז ולוחמיו כדי להגן על יושבי הארץ מפני הבדואים, אך סירב לשלם להם את שכרם, דבר שגרר גל הרס וביזה נוסף. לאחר מספר חודשים, עזבו הלוחמים הטורקמנים את ארץ ישראל ושבו לסוריה, שם לקחו חלק במאבקים פנימיים בשושלות הסלג'וקיות.

### כיבוש ארץ ישראל
ב-1073 שב אתסיז עם צבאו על ארץ ישראל, הפעם מתוך מטרה להישאר ולהחיל עליה את ריבונותו של הסולטן הסלג'וקי מלכשאה. הוא הביס את הפאטימים והבדואים, כבש את הארץ ואת ירושלים, ושלט בה מטעם מלכשאה. מיד לאחר הכיבוש, הוא דאג שהח'טבה במסגדי ירושלים תיאמר בשם הסולטן הסלג'וקי ובני בריתו העבאסים ולא בשם הפאטימים, ובכך ביטא את ריבונותו על העיר. כיבוש ירושלים לווה במעשי אלימות קשים. עוד לפני שפרצו את חומות העיר, השחיתו הטורקמנים שטחי חקלאות מחוץ לעיר, שרפו גדיש, עקרו עצי פרי וניתצו מצבות קבורה, שבהן השתמשו לבניית מחסות לצל עבור הלוחמים. את העיר עצמה הם כבשו ללא קרב, משום שמושל העיר מטעם הפאטימים היה טורקי, ורחש אהדה לסלג'וקים. לפי חלק מהחוקרים, לאחר שכבש אתסיז את ירושלים, טבח ורצח את יושביה, בעיקר היהודים, ואילו חוקרים אחרים טוענים שמדיניותו של אתסיז כלפי הנכבשים הייתה סובלנית בתחילה, ורק ב-1078, כאשר פרצה מרידה בירושלים (ראו להלן), הוא טבח באנשיה.
### כשליט בדמשק
ירושלים שימשה עבור אתסיז רק כבסיס לכיבוש יעדו המקורי - דמשק. ב-1076 יצא עם חילו לעבר דמשק, וכבש אותה באביב של אותה השנה. לאחר כמאתיים ימי שלטון בדמשק בלבד, החליט לתקוף את הבירה הפאטימית, קהיר. הם צרו על קהיר למשך חודשיים, אך הובסו ב-23 בינואר 1077 על ידי בדר אלג'מאלי הפאטימי. אתסיז שב לארץ ישראל, וגילה כי תושבי רמלה, עזה וירושלים מרדו בו על ידי בזיזת רכושו ונשיו. הוא דיכא את המרידות באכזריות רבה, תוך שהוא ממיט חורבן על רמלה ועזה וטובח בתושבי ירושלים. ב-1079 הגיעו לדמשק כוחות פאטימיים וצרו עליה. אתסיז הבין שהוא לא יוכל לנצחם לבדו, ופנה למלכשאה בבקשת עזרה. מלכשאה שלח את תתש אחיו והכריז כי תתש יהיה הריבון על כל השטחים שיכבוש. משהגיע תתש לדמשק נסוגו הכחות הפאטימים חזרה למצרים. אתסיז מסר לידי תתש את מצודת דמשק, אך תתש אסר את אתסיז והוציאו להורג, בתואנה של חוסר כבוד לשליח הסולטאן, שכן היה עליו לצאת ולקבל פניו, ולא להמתין לו במצודה.

## הערות שוליים

קטגוריה:סלג'וקים
קטגוריה:התקופה הערבית בארץ ישראל
קטגוריה:ילידי המאה ה-11
קטגוריה:נפטרים ב-1079
אלברט ליליאנברי

**אלברט ליליאנברי** (בשוודית: **Albert Lilienberg**; 15 באוקטובר 1879 – 27 באוגוסט 1967) היה אדריכל שוודי. הוא כיהן בתפקיד מהנדס עיר ראשי בגטבורג ובסטוקהולם.

## קורות חיים

אלברט ליליאנברי נולד בעיירה רונבי ולמד במכון המלכותי לטכנולוגיה של KTH בסטוקהולם. לאחר סיום הלימודים בשנת 1903 הוא ערך נסיעת לימודים לארצות הברית ממנה חזר בשנת 1905. לאחר חזרתו לשוודיה הוא עבד תקופה מסוימת כמתכנן גשרים ובשנת 1907 מונה למהנדס העיר של גוטבורג, תפקיד שהוא כיהן בו עד לשנת 1927. באותה תקופה אלברט ליליאנברי היה מלמד באוניברסיטת צ'למרס לטכנולוגיה בעיר. בהיותו מהנדס העיר המתפתחת אלברט ליליאנברי קידם תוכניות הקמה של שכונות חדשות בעיר.

בשנת 1928 הוא קיבל הזמנה לעבור לאותו תפקיד בסטוקהולם. בהיותו בסטוקהולם הוא קידם תוכניות רבות לרבות אישור תוכנית כללית של העיר. אלברט ליליאנברי עזב את התפקיד ביוזמו בשנת 1944. בנוסף לעבודה בסטוקהולם ליליאנברי עסק בתכנון כ-60 עיירות ברחבי שוודיה.

על פעילותו בתחום אדריכלות אלברט ליליאנברג קיבל עיטורים משוודיה, נורווגיה ודנמרק.

בשנים 1921–1927 הוא היה נשוי לאינגריד ואלברי שבאותה תקופה הייתה עוזרת שלו בתכנון עיר.

## קישורים חיצוניים

* ביוגרפיה (בשוודית)

קטגוריה:אדריכלים שוודים
קטגוריה:ילידי 1879
קטגוריה:שוודים שנפטרו ב-1967
קוסקובו

**אחוזת קוסקובו** (ברוסית: **Усадьба Кусково**) היא אחוזה של משפחת שרמטייב  מהמאה ה-18. ממוקמת במזרח מוסקבה ברובע ושניאקי.

האנסמבל  כולל: ארמון שנבנה במחצית השנייה של המאה ה-18 בסגנון הקלאסיציזם; פארק מפוסל עם ביתנים.

במרכז האנסמבל ממוקם ארמון, ששמר את פריסתו ועיצוב חללי הפנים עם יצירות אמנות רוסית ומערב אירופאית. 

## גלריה
ממוזער|מרכז|600px|מבט על הארמון וכנסייה עם מגדל פעמונים


קובץ:Кусково 68.jpg|כניסה ראשית לארמון
קובץ:Kuskovo Palace, main entrance ramps.jpg|חצר קדמית
קובץ:Кусково 1.jpg|מבט על הפארק ואסטלה
קובץ:Москва - Кусково, Грот.jpg|ביתן 
קובץ:Кусково 63.jpg|אורנז'רי אבן גדולה


## קישורים חיצוניים

*  

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוסקבה: מבנים
אי-פוריות גברית

**אי-פוריות גברית** (בלועזית: **Male infertility**) היא מונח המתאר חוסר יכולת של זכר לגרום להיריון אצל נקבה פורייה ומהווה כ-40% מהסיבות לאי-פוריות. אי-פוריות גברית היא מצב שכיח ומשפיעה על כ-7% מכלל הגברים. הגורמים העיקריים לאי-פוריות גברית קשורים לגורמים אידיופתיים, גורמים הקשורים למערכת החיסון, גורמים גנטיים, גורמים מחוץ לאשכים המשפיעים על יצור הזרע באשכים וגורמים הקשורים לאשכים עצמם ולמערכת פליטת הזרע.

הסיבה העיקרית לא-פוריות גברית היא וריקוצלה, הפרעה מכנית בניקוז הדם מוורידי האשך המובילה להפרעה בייצור הזרע וקיימת אצל 15% מהגברים ואצל 40% מהגברים עם אי-פוריות. סיבות נוספות מחוץ לאשכים המשפיעים על יצור הזרע כוללים סיבות הורמונליות, מתח נפשי, עודף או תת-משקל ותת תזונה, דלקת האשך שנגרמה עקב חזרת, אשך טמיר, קרינה או טיפול כימותרפי שפגעו בייצור הזרע, קנדידה, עישון, צריכת סמים ואלכוהוליזם. סיבות הורומנליות לאי-פוריות גברית כוללות תסמונת קלמן, כשל של ההיפופיזה בעקבות גידול, קרינה או ניתוח, היפרפרולקטינמיה, בעיות בבלוטת התריס, היפרפלזיה של האדרנל. הפרעות כרומוזומליות ומוטציות גנטיות מהוות כ-10-15% מהמקרים של אי-פוריות גברית. הסיבות הגנטיות העיקריות כוללות את תסמונת קליינפלטר, תסמונת גנטית בה לגבר יש שני כרומוזומי מין מסוג X או יותר לצד כרומוזום Y (במקום כרומוזום X אחד), ומצב בו ישנה מחיקה של חלק מכרומוזום ה-Y. הסיבה העיקרית הקשורה למערכת החיסון הגורמת לאי-פוריות גברית היא יצירת נוגדנים כנגד תאי הזרע, מצב המהווה 10-30% מהמקרים של אי-פוריות. סיבות מכניות הן גורם נפוץ גם כן לאי-פוריות גברית וכוללות חסימה של צינור הזרע, שפיכה הפוכה, חוסר מולד של צינור הזרע וחוסר מולד של פתח השופכה בפין.

אבחון אי-פוריות גברית כולל בדיקה של ההיסטוריה הרפואית, בדיקת זרע, על מנת לבחון מאפיינים שונים באיכות ובכמות הזרע, ובדיקת דם על מנת לבדוק הפרעות הורמונליות, גנטיות ומערכתיות נוספות. מצב בו אין המצאות של זרע בבדיקת הזרע מכונה אזוספרמיה. לעיתים מבוצעת גם בדיקת אולטראסאונד של האשכים. הטיפול באי-פוריות גברית משתנה בהתאם לסיבה ועשוי לכלול ניתוחים לטיפול בהפרעות מכניות שונות, טיפולים הורמונליים ומתן תרופות שונות. אם הטיפולים לא מצליחים או לא אפשריים, ניתן לבצע הזרעה במקרים קלים, על ידי בחירת הזרעים האיכותיים ביותר והחדרתם לרחם האישה, או במקרים חמורים יותר, הפריה חוץ גופית.

## ראו גם
* אי-פוריות
* אי-פוריות נשית

## קישורים חיצוניים

* אי-פוריות הגבר, באתר מדיקו
* אי-פוריות הגבר, באתר מכבי שירותי בריאות
* 

## הערות שוליים

קטגוריה:רבייה
קטגוריה:מערכת הרבייה הגברית
אלימות נגד יהודים בצ'כוסלובקיה, 1918–1920

**ה[[אלימות]] האנטי-[[יהדות|יהודית]] ב[[צ'כוסלובקיה]] בשנים 1918–1920** כללה שורה של תקריות בצ'כוסלובקיה, שהתרחשו לאחר מלחמת העולם הראשונה והקמת צ'כוסלובקיה. האלימות נבעה בעיקר בפריצה ושדידת חנויות של יהודים.

## גורמים
ההאשמות העיקריות שהופנו כלפי יהודים בסלובקיה היו כי הם דוברי הונגרית ושהם סוכנים שהופעלו על ידי האימפריה האוסטרו-הונגרית והם מנסים לכבוש מחדש את המדינה. בבוהמיה ובמוראביה, יהודים רבים תמכו באימפריה האוסטרו-הונגרית, במיוחד בתחילת מלחמת העולם הראשונה, ועוררו את שנאת הצ'כים. כמו כן, היהודים הואשמו בכך שסחרו בשוק השחור במהלך המחסור שהיה בתקופת המלחמה.

## הפוגרומים בנובמבר
בסלובקיה התרחשו פוגרומים רבים בחודש נובמבר של שנת 1918. אחד מהמאורעות הראשונים התרחש בפובאז'קה ביסטריקה, שם נשדדה חנות של יהודי, ולאחר מכן גם הושמדה. שדידה זו גרמה לנזק של 300,000 קורונות צ'כוסלובקיות (8,880 דולר ב-1920). קבוצות חיילים לשעבר הסתובבו בכפרים וחיפשו חנויות לשדוד, שרובן היו שייכות ליהודים.
ממוזער|בית הקברות היהודי בהולשוב

## הפוגרומים בדצמבר
בדצמבר 1918 התרחשו הפוגרומים הקשים ביותר בבוהמיה ובמוראביה. הגרוע ביותר היה בהולשוב ב-3-4 בדצמבר. בהולשוב, נשדדו עשרות בתים וחנויות של יהודים, בית הכנסת ומשרדי הקהילה הושחתו ושני יהודים נרצחו, אך לבסוף הצבא התערב.

## בעולם
בעוד האלימות נמשכת, בוועידת השלום בפריז הפוליטיקאים הצ'כוסלובקים הציגו את צ'כוסלובקיה כמדינה ליברלית וסובלנית ונקייה יחסית מהאנטישמיות שפקדה את המדינות השכנות. עיתונים צ'כוסלובקים טענו כי האלימות נעשתה על ידי יהודים גרמנים שרוצים להרוס את המוניטין של צ'כוסלובקיה.

## לאחר האלימות
האלימות נמשכה עד שנת 1920. היא לא הייתה חמורה כמו בפולין ובאוקראינה, שם נרצחו רבבות יהודים. לאחר שנת 1920, צ'כוסלובקיה הייתה המדינה הבטוחה ביותר והפחותה ביותר באנטישמיות במרכז אירופה, עבור יהודים.

## ראו גם
* אלימות נגד יהודים במרכז אירופה ובמזרחה, 1944–1946
* אלימות נגד יהודים בפולין, 1944–1946

## הערות שוליים

קטגוריה:יהדות צ'כוסלובקיה
יחסי סין–סמואה

סמואה וסין (PRC) כוננו יחסים דיפלומטיים רשמיים בשנת 1976. שתי המדינות מקיימות כיום יחסים לבביים; סין מספקת סיוע כלכלי לסמואה.

השגריר הנוכחי של סין בסמואה הוא מא צ'ונגרן. סמואה טרם מינתה שגריר תושב בסין, אך הודיעה כי בכוונתה לעשות זאת.

## סקירה כללית
אוקיאניה מהווה, לרפובליקה העממית של סין ולרפובליקה הסינית (טאיוואן), במה לתחרות דיפלומטית מתמשכת. שמונה מדינות באוקיאניה מכירות ב-PRC, ושש מכירות ב-ROC. מספרים אלה משתנים כאשר מדינות האיים הפסיפיים מעריכות מחדש את מדיניות החוץ שלהן, ומדי פעם מעבירות את ההכרה הדיפלומטית בין בייג'ינג לטייפה. בהתאם למדיניות "סין האחת", אין אפשרות למדינה כלשהי לקיים יחסים דיפלומטיים רשמיים עם "שתי המדינות הסיניות", ולכן זה הביא לכך ש-PRC וה-ROC מחזרים באופן פעיל אחר טובות דיפלומטיות מהמדינות הקטנות של האוקיינוס השקט. בשנת 2003 הודיעה הרפובליקה העממית של סין כי בכוונתה להגביר את קשריה הדיפלומטיים עם פורום איי האוקיינוס השקט ולהגדיל את חבילת הסיוע הכלכלי שהעניקה לאותו ארגון. במקביל, הוסיף נציג PRC, ג'ואו ווז'ונג: "PIF צריך להימנע מכל חילופי אופי רשמי או שותפות דו-שיח בכל צורה שהיא עם טאיוואן". בשנת 2006 הודיע ראש ממשלת סין, ון ג'יאבאו, כי סין תגביר את שיתוף הפעולה הכלכלי שלה עם מדינות האיים הפסיפיים. סין תספק סיוע כלכלי רב יותר, תבטל את המכסים לייצוא ממדינות הפחות מפותחות באוקיינוס השקט, תבטל את חובותיהן של אותן מדינות, תפיץ תרופות נגד מלריה בחינם ותספק הכשרה לאלפיים פקידי ממשל ותושבי איי האוקיינוס השקט ואנשי הצוות הטכני. כמו כן, בשנת 2006 הפך וון לראש הממשלה הסיני הראשון שביקר באיי האוקיינוס השקט, שאותו תיאר טייפה טיימס כ"זירת קרב דיפלומטית ותיקה עבור סין וטאיוואן". באופן דומה, לדברי רון קרוקומב, פרופסור ללימודי האוקיינוס השקט באוניברסיטת דרום האוקיינוס השקט, "נערכו יותר ביקורים של שר איי האוקיינוס השקט בסין מאשר בכל מדינה אחרת".

## יחסים עכשוויים
סמואה הכירה בעקביות ברפובליקה העממית של סין מאז 1976.

בשנת 2007 סיפקה PRC לסמואה מכונת רנטגן וכמה רופאים מתנדבים. בשנת 2008 תרמה PRC לסמואה מעל 1,360,000 אירו למימון מדיניות החינוך שלה.

במרץ 2008, בעקבות התסיסה בטיבט, הצהיר יו"ר האספה המחוקקת של סמואה פונו (Tolofuaivalelei Falemoe Leiataua) כי מנהיגים זרים אינם צריכים להתערב לסין כיוון שהיא עוסקת ב"ענייני פנים", וכי עליהם לא לפגוש את הדלאי לאמה.

ביוני 2008 הודיעה סמואה כי תפתח נציגויות דיפלומטיות בסין וביפן - המשרדים הדיפלומטיים הראשונים במדינה באסיה. בספטמבר פרסם משרד החוץ הסיני הצהרה על כך שסין וסמואה תמיד "ערכו שיתוף פעולה פורה בתחומי הכלכלה, המסחר, החקלאות, הספורט, התרבות, החינוך והבריאות, כמו גם עניינים בינלאומיים", וכי סין התכוונה "לעשות מאמצים מוחשיים יותר לתמוך בהתפתחות הכלכלית והחברתית של סמואה".

## הערות שוליים

קטגוריה:ערכים ללא קטגוריות פיזיות - יחסי חוץ
ורוניקה צוואגרמן

ממוזער
**ורוניקה (ורני)  צוואגרמן-מונש** (**Zwagerman**, בהגייה הולנדית: **זוואחרמן**, על מצבתה נכתב צווגרמן; 20 במאי 1915 – 30 בינואר 1999) הייתה חסידת אומות העולם, שפעלה בזמן מלחמת העולם השנייה בעיר סנייק, הולנד.

ורני ובעלה וילם החביאו בין אפריל 1943 עד מאי 1945 נערה יהודיה בת 16 בשם חנה וייס גוטמן, בזמן חיפושיהם האינטנסיביים של הגרמנים הנאצים אחר יהודים בתקופת השואה בהולנד.

## קורות חיים
ורני נולדה בשנת 1915 בהולנד והתחתנה עם וילם מונש, מורה לכימיה במקצועו.

בני הזוג מונש השתייכו לזרם הרפורמי פרוטסטנטי אך לא היו אדוקים.

בתקופת השואה בהולנד, בזמן החיפושים האינטנסיביים של הנאצים אחרי יהודים, הזוג מונש הסתירו בביתם, אשר היה בעיר סנייק, את חנה וייס גוטמן מאפריל 1943 ועד מאי 1945.

בתום המלחמה הציעה ורני לחנה להישאר עימם ולהתחיל ללמוד בית הספר המקומי אך חנה סירבה.

במהלך השנים שאחרי המלחמה שמרה ורני על קשר עם חנה, ואף הוזמנה לבר המצווה של בנה.

ורני ביקרה לראשונה בישראל בשנת 1968 בעקבות הזמנתה של חנה, וחזרה לבקר בישראל בשנת 1983.

במהלך ביקורה הכירה את דוד פינק ונשארה לחיות עימו בתל אביב.

ב-25 בנובמבר 1987 העניק יד ושם לורני את התואר חסידת אומות העולם.

ורני נפטרה ב-30 ינואר 1999 בבית חולים בהולנד ונקברה על פי בקשתה בישראל בבית הקברות האזרחי בגבעת ברנר.

## ראו גם
* יהדות הולנד

## קישורים חיצוניים
* 

קטגוריה:הולנדיות חסידות אומות העולם
קטגוריה:אישים הקבורים בבית קברות אלטרנטיבי בגבעת ברנר
קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:תל אביב-יפו: אישים
קטגוריה:הולנדים שנולדו ב-1915
קטגוריה:ישראליות שנולדו ב-1915
קטגוריה:ישראלים שנולדו ב-1915
קטגוריה:ישראלים שנפטרו ב-1999
קטגוריה:ישראליות שנפטרו ב-1999
טויו שיבטה

**טויו שׁיבַּטַה** (ביפנית: **柴田 トヨ**; 26 ביוני 1911 – 20 בינואר 2013) הייתה משוררת יפנית, שספריה היו לרבי מכר.

## קורות חיים

שיבטה נולדה בעיר טוצ'יג'י שביפן בשנת 1911 למשפחת סוחרי אורז אמידה, שמאוחר יותר ירדה מנכסיה. בגיל 20 התחתנה לראשונה, אך נישואים אלו הסתיימו לאחר חצי שנה. בגיל 33 נישאה בשנית ונולד לה בנה היחיד, קנאיצ'י.

שיבטה החלה לכתוב שירים בהמלצת בנה, כאשר הייתה בת 92, וספרה הראשון "אל תיפול רוחך" (קוּג'יקֵנָיְדֶה - くじけないでׂׂ, יצא לאור בעברית בשם "הבוקר בא תמיד") התפרסם בשנת 2010, בגיל 98.

בספטמבר 2011 התפרסם ספרה השני "אני, בת המאה" (היאקוּסַאי נוֹ וַטַאשִי - 百歳の私).

שיריה עוסקים בזקנה ובזכרונות, והם מתאפיינים באופטימיות ושמחה לצד ההתמודדות עם קשיים שונים לאורך השנים.

ספריה הפכו לרבי מכר. ספרה הראשון נמכר במיליון וחצי עותקים, כאשר מכירת ספר שירה ביפן ב-10,000 עותקים נחשבת להצלחה.

שיבטה הלכה לעולמה בגיל 101 בבית אבות בעיר אוצונומיה, צפונית לטוקיו.

## קישורים חיצוניים

* 

## הערות שוליים

קטגוריה:יפנים שהגיעו לגיל מאה
קטגוריה:משוררות יפניות
קטגוריה:ילידות 1911
קטגוריה:נשים שהגיעו לגיל מאה
קטגוריה:יפנים שנולדו ב-1911
קטגוריה:נפטרות ב-2013
קטגוריה:יפנים שנפטרו ב-2013
שפיכה אחורית

**שפיכה אחורית** (באנגלית: **Retrograde ejaculation**) היא מצב רפואי בו נוזל הזרע שאמור להיפלט דרך השופכה אל מחוץ לפין מנותב במקום זאת לשלפוחית השתן. שפיכה אחורית נגרמת כתוצאה מסוגר שלפוחית שאינו מתפקד כראוי או עקב חסימת צינור השופכה. במצב תקין, סוגר שלפוחית השתן מתכווץ טרם השפיכה ומונע מעבר של נוזל הזרע לתוך שלפוחית השתן. עם זאת, במצבים בהם סוגר השלפוחית אינו מתפקד כראוי, נוזל הזרע עלול להיפלט לשלפוחית השתן ובכך להיווצר שפיכה אחורית. הזרע שנפלט לשלפוחית השתן מופרש במהלך ההשתנה הבאה. שפיכה אחורית מכונה לעיתים גם "אורגזמה יבשה" או "שפיכה רטרוגרידית". שפיכה אחורית היא אחד הגורמים לאי-פוריות גברית. בתרבויות מסוימות, כמו בקהילת אונידה, שפיכה אחורית שומשה כאמצעי מניעה ובפילוסופיית הדאואיזם, שפיכה אחורית שומשה על מנת "לשמור את האנרגיות בתוך הגוף".

לעיתים קרובות, גברים מבחינים במצב זה במהלך אוננות בכך שהם מבחינים בכך שאין להם שחרור זרע, אך הם חשים אורגזמה. אבחון שפיכה אחורית מתבצע בדרך כלל באמצעות דגימת שתן המתקבלת זמן קצר לאחר השפיכה, כשבדיקה של נבדק עם שפיכה אחורית תכיל רמה לא תקינה של זרע. בדיקה זו משמשת להבחין בין שפיכה אחורית לבין מצבי חוסר שפיכה. סיבות אפשריות לפגיעה בסוגר שלפוחית השתן כוללות פגיעה עצבית המכונה דיסאוטונומיה, סיבוך של ניתוח בפרוסטטה או באשכים, תופעת לוואי של תרופות מסוימות כמו טמסולוסין ותרופות נוגדות דיכאון וסיבוך של סוכרת. הטיפול בשפיכה תלוי בסיבה העומדת בבסיס ההפרעה. תרופות כמו אימיפראמין, כלורפנירמין, אפדירין ופנילאפרין עשויות לעזור במקרים הכוללים נזק עצבי קל שנגרם כתוצאה מסוכרת, טרשת נפוצה או פגיעה קלה בעמוד השדרה. עם זאת, בשאר המקרים התרופות לרוב פחות יעילות ובמקרים אלו ניתן לבצע ניתוח לתיקון הסוגר. בנוסף, באשר לאי-פוריות שנגרמת עקב מצב רפואי זה ניתן לבצע הפריה באמצעות הזרעה או הפריה חוץ גופית.

## ראו גם
* שפיכה

## הערות שוליים

קטגוריה:רבייה אנושית
קטגוריה:מערכת הרבייה הגברית
דייגו ביססוואר

**דייגו ביססוואר** (בהולנדית: **Diego Biseswar**; נולד ב-8 במרץ 1988) הוא כדורגלן עבר סורינאמי-הולנדי, ששיחק בעמדת הקשר.

## קריירת מועדונים
ביססוואר, נולד באמסטרדם להורים סורינאמי. ביססוואר, התחיל לשחק כדורגל בקבוצת הילדים דווס וכעבור שנה הצטרף לזו של אייאקס. בהמשך, שיחק בקבוצות הנוער של טלסטאר ופיינורד.

ב-29 באוקטובר 2004, ביססוואר חתם לשלוש שנים בפיינורד. כשנה לאחר מכן, הושעה מהגביע עקב הטענה ששיחק גם עבור קבוצת נעוריו "דווס" במקביל. ב-22 במאי 2005, ביססוואר ערך את הופעת הבכורה שלו בפיינורד בניצחון 3-6 נגד דן האג. ב-20 בנובמבר, ביססוואר הבקיע את שער הבכורה שלו בקריירה בניצחון נגד אודה. ב-18 בפברואר 2006, הורחק במשחק הליגה נגד אייאקס.

בקיץ , ביססוואר הושאל להראקלס אלמלו על מנת לצבור דקות משחק. בקיץ , ביססוואר הושאל לדה חראפסחאפ. ב-2 בפברואר 2008, ביססוואר ערך את הופעת הבכורה שלו בקבוצה בתיקו 1-1 נגד אקסלסיור רוטרדם. בסיום העונה, חזר לפיינורד.

בינואר , ביססוואר עבר חתם לארבע וחצי שנים בקייסריספור מליגת העל הטורקית תמורת כ-200 אלף אירו. ב-8 בינואר 2012, ביססוואר ערך את הופעת הבכורה שלו בקבוצה בהפסד 1-0 לאנטליהספור ושלושה ימים לאחר מכן, הבקיע את שער הבכורה שלו בקבוצה בניצחון 0-1 נגד אקהיסאר בלדייספור.

ביוני , ביססוואר חתם בפאוק סלוניקי מליגת העל היוונית. ב-3 באוגוסט 2016, ביססוואר ערך את הופעת הבכורה שלו בקבוצה בהפסד 2-1 לאייאקס במסגרת מוקדמות ליגת האלופות. ב-11 בספטמבר 2016, ביססוואר הבקיע את שער הבכורה שלו בקבוצה בניצחון 1-2 נגד פנאטוליקוס. ב-6 במאי 2017, הבקיע בניצחון בגמר הגביע נגד א.א.ק. אתונה. בעונת , ביססוואר רשם את עונת השיא שלו בקריירה, בה רשם 8 שערי ליגה ב-27 משחקי ליגה. בעונה זו, זכתה פאוק בדאבל הראשון בהיסטוריה שלה ובאליפות הראשונה מזה 34 שנים.

ב-19 בינואר 2021, ביססוואר הושאל לאפולון לימסול מליגת העל הקפריסאית.

## קריירה בינלאומית
בצעירותו, ביססוואר שיחק בנבחרות הצעירות של הולנד.

ב-27 במרץ 2021, ביססוואר ערך את הופעת הבכורה שלו בנבחרת סורינאם, בניצחון 0-6 נגד . ביססוואר, נכלל בסגל הנבחרת לקראת גביע הזהב 2021.

## תארים
; פאוק סלוניקי
*ליגת העל היוונית: 
*הגביע היווני: , , 

## קישורים חיצוניים

קטגוריה:כדורגלנים הולנדים
קטגוריה:כדורגלנים סורינאמים
קטגוריה:קשרי כדורגל הולנדים
קטגוריה:קשרי כדורגל סורינאמים
קטגוריה:כדורגלני פיינורד
קטגוריה:כדורגלני הראקלס אלמלו
קטגוריה:כדורגלני דה חראפסחאפ
קטגוריה:כדורגלני קייסריספור
קטגוריה:כדורגלני פאוק סלוניקי
קטגוריה:כדורגלני אפולון לימסול
קטגוריה:כדורגלני נבחרת סורינאם
קטגוריה:כדורגלני גביע הזהב 2021
קטגוריה:ספורטאים הולנדים בטורקיה
קטגוריה:ספורטאים זרים בטורקיה
קטגוריה:ספורטאים זרים ביוון
קטגוריה:ספורטאים זרים בקפריסין
קטגוריה:סורינאמים שנולדו ב-1988
קטגוריה:הולנדים שנולדו ב-1988
יחסי מרוקו – ניו זילנד

**יחסי מרוקו–ניו זילנד** הם היחסים הדיפלומטיים הרשמיים שבין **[[מרוקו|ממלכת מרוקו]]** לבין **[[ניו זילנד]]**.

## סקירה כללית
במרץ 2018 חתמו מזכיר המדינה לשר לענייני חוץ ושיתוף פעולה בינלאומי של מרוקו, מוניה בוקטה, ומנכ"ל ומזכיר משרד החוץ והסחר בניו זילנד, ברוק ברינגטון על שני הסכמים לשיתוף פעולה. ההסכם הראשון קובע הקמת מנגנון התייעצויות פוליטי, ואילו השני נוגע לשיתוף פעולה כלכלי, טכני ותרבותי. באפריל 2019 מזכירת המדינה לסחר חוץ של מרוקו, רקיה אדדרהם, קיימה שיחות בוולינגטון עם מזכיר המשנה הפרלמנטרי לענייני חוץ של ניו זילנד, פלטשר טבוטו. שיחות אלו, שהתקיימו במסגרת השבוע של מרוקו בניו זילנד, התמקדו באמצעים לחיזוק יחסי הסחר בין שתי המדינות.

## יחסים כלכליים
הסחר בין המדינות הסתכם בשנת 1994 ב-46.9 מיליון דולר ניו זילנדי, בשנת 2004 ב-114.0 מיליון דולר ניו זילנדי, ובשנת 2014 ב-172.3 מיליון דולר ניו זילנדי.

## נציגויות דיפלומטיות
* מרוקו מיוצגת בניו זילנד באמצעות שגרירותה בקנברה, אוסטרליה.
* ניו זילנד מיוצגת במרוקו באמצעות שגרירותה במדריד, ספרד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פוגרום מישקולץ

**פוגרום מישקולץ** היה פוגרום שהתרחש ב-30 ביולי וב-1 באוגוסט 1946 בעיר מישקולץ שבהונגריה. בפוגרום נהרג סוחר יהודי, נפצע אדם נוסף ונהרג השוטר היהודי מישקולץ. הפוגרום התרחש על רקע משבר כלכלי ואנטישמיות.

## האירוע
האירוע התחיל אחרי שהגיע למשטרה מידע שנעצרו שלושה סוחרים בשוק השחור, מתוכם שניים יהודים. כאשר הועברו לכלא, אנשים רבים המתינו להם, והניפו שלטים בהם נכתב "מוות ליהודים" ו"מוות לסוחרים השחורים". לאחר מספר דקות, הסתער ההמון על הסוחרים, ועקב כך נהרג אחד הסוחרים היהודים. הסוחר היהודי השני הוכה בצורה קשה והסוחר השלישי נמלט. באותו יום אחר הצהריים, המשטרה עצרה 16 חשודים במעשה. בעקבות זאת, ההמון תקף את תחנת המשטרה, כבש אותה והרג שוטר יהודי. לוטננט גנרל לסלו פירוס השתתף במהומות.

לאחר קיץ 1946 לא אירעו עוד התפרצויות אלימות כנגד היהודים, ויש המסבירים זאת כתוצאה של חינוך מחדש וכרזות ממשלתיות נגד האנטישמיות שפורסמו לאחר האירוע. אחרים סבורים שהאלימות פסקה בשל שינוי לטובה במצב הכלכלי וסיומה של האינפלציה הדוהרת בהונגריה.

## הערות שוליים

קטגוריה:פרעות ופוגרומים לאחר מלחמת העולם השנייה
קטגוריה:הונגריה: אנטישמיות
קטגוריה:1946
קטגוריה:מישקולץ
יד ביד (שיר של עפרה חזה)

"**יד ביד**" הוא סינגל שביצעה הזמרת עפרה חזה ויצא לאור בספטמבר 1983. הוא נחשב לאחד מלהיטיה הגדולים.

השיר הכלל באלבומה "**[[בית חם]]",** שיצא באפריל 1984 והגיע למעמד של אלבום זהב. השיר דורג במקום השמיני במצעד העברי השנתי של רשת ג' לשנת תשמ"ד (1984).

## תוכן
השיר נכתב על ידי בצלאל אלוני, הולחן על ידי צביקה פיק, ועובד על ידי אורי קריב.

. לדברי בצלאל אלוני: "השיר הוא למעשה סוג של תפילה. כתבתי אז הרבה שירים לעפרה, שהיו מעין תפילות (בהם, למשל, השיר "תפילה") - סגנון שהיה שונה ובמידה מסוימת תרם לכך שהשירים הללו שרדו עד היום".

לדברי אלוני, המילים:

**אם המים גועשים**

**וחייך כה קשים**

**אל תיפול ברוחך**

**בוא גלה את עצמך**

**רק בך עוצמה רבה...**

"נועדו לבטא את הקשיים שעפרה חוותה בתחילת הקריירה שלה, עד שזו החלה לנסוק, בין היתר, בזכות השיר "יד ביד" ושירים נוספים מאותה תקופה. כשיצאנו איתו, הוא הפך ללהיט ענק והיה מלהיטיה הגדולים ומעמודי התווך של הקריירה המקומית של עפרה".

לדברי אלוני, המילים:

**יד ביד לאוהבים**

**אין תקווה לבודדים**

**יד ביד לחיילים**

**אל הבית שוב חוזרים**

**שוב חוזרים...**

"נכתבו בהשפעת מלחמת לבנון והכמיהה שהחיילים ישובו הביתה בשלום".

## וידאו קליפ
הווידאו קליפ לשיר צולם במסגרת תוכנית טלוויזיה בשם "מערב עד שחר", ששודרה בטלוויזיה הישראלית ב-18 באפריל 1984, וכללה עשרה שירים של עפרה חזה.

## בתרבות פופולרית
שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.

## גרסאות כיסוי
*בשנת 2006, הזמר הראל סקעת חתם את טקס הדלקת המשואות, האירוע המרכזי של יום העצמאות, בשיר "יד ביד" בביצוע משותף עם סימפונט רעננה.
*בשנת 2023 השיר בוצע על ידי כמה בני ובנות שירות לאומי במסגרת "שבוע הצדעה 2023".
זהו שיר שמבוצע לעיתים בחגיגות בבתי ספר ובאירועי יום העצמאות.

## קישורים חיצוניים

* מילות השיר "יד ביד" באתר שירונט.
* לדף השיר באתר הספרייה הלאומית
* איתי שטרן, אתר nrg-מעריב, 2 במאי 2006: "מתחבר לשורשים התימניים שלי"

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי בצלאל אלוני
קטגוריה:שירים שהולחנו על ידי צביקה פיק
קטגוריה:סינגלים בהוצאת הד ארצי
יחסי זימבבואה–מקסיקו

**יחסי זימבבואה–מקסיקו** הם היחסים הדיפלומטיים בין המדינות המקסיקניות המאוחדות לרפובליקה של זימבבואה. שתי המדינות חברות בקבוצת ה-15 ובאומות המאוחדות.

## היסטוריה
בשנת 1965 קיבלה רודזיה (זימבבואה של ימינו) את עצמאותה מבריטניה. מקסיקו סירבה להכיר או ליצור קשרים דיפלומטיים עם המדינה בגלל המערכת הפוליטית שלה הדומה לאפרטהייד. בסוף מלחמת הסבך הרודזי בדצמבר 1979 שינתה רודזיה את שמה לזימבבואה בשנת 1980. מקסיקו וזימבבואה כוננו יחסים דיפלומטיים במרץ 1985. בשנת 1990, מקסיקו פתחה שגרירות בהארארה, אולם השגרירות נסגרה בשנת 1994 ומאז מקסיקו מיוצגת בזימבבואה באמצעות שגרירותה בפרטוריה, דרום אפריקה.

בספטמבר 1986, שר החוץ המקסיקני ברנרדו ספולוודה אמור השתתף בכנס ארגון המדינות הבלתי-מזדהות בהארארה. בנובמבר 1991 נפגשו נשיא מקסיקו קרלוס סלינס וראש ממשלת זימבבואה רוברט מוגאבה בקראקס שבוונצואלה במהלך הפסגה של קבוצת ה-15. בשנת 1998, במהלך השבעתו של נשיא דרום אפריקה, תאבו מבקי, נפגש שרת החוץ המקסיקנית רוסאריו גרין עם הנשיא רוברט מוגאבה. במאי 2017 הגיע הנשיא מוגאבה לביקור בקנקון שבמקסיקו כדי להשתתף בוועידת קנקון של האו"ם בנושא הפחתת סיכוני אסונות, יחד עם שר החוץ סימברשה מומבנגגווי והשרה לאיכות הסביבה, אופה מוצ'ינגורי.

במאי 2013, ביקר תת-שר הכלכלה המקסיקני, פרנסיסקו דה רוזנצוויג, בזימבבואה, יחד עם שגריר מקסיקו באתיופיה, חואן אלפרדו מירנדה אורטיס, כדי לקדם את מועמדותו של ד"ר ארמיניו בלנקו מנדוסה כמנכ"ל ארגון הסחר העולמי. מאז 2008, ממשלת מקסיקו מציעה מדי שנה מלגות לאזרחי זימבבואה ללימודי תואר שני במוסדות להשכלה גבוהה מקסיקנית.

## ביקורים רמי דרג
**ביקורים רמי דרג ממקסיקו בזימבבואה**
* שר החוץ ברנרדו ספולוודה אמור (1986)
* תת-שר הכלכלה פרנסיסקו דה רוזנצוויג (2013)

**ביקורים רמי דרג מזימבבואה למקסיקו**
* השר לאיכות הסביבה פרנסיס נהמה (2010)
* הנשיא רוברט מוגאבה (2017)
* שר החוץ סימברשה מומבנגווי (2017)
* השרה לאיכות הסביבה אופה מוצ'ינגורי (2017)

## יחסי סחר
בשנת 2018 הסתכם המסחר בין מקסיקו לזימבבואה ב-1.4 מיליון דולר. היצוא העיקרי של מקסיקו לזימבבואה כולל: טרקטורים גלגליים; כרטיסים המצוידים בשבבים אלקטרוניים משולבים; יחידות בקרה ומתאמים; תירס לבן; ומינרלי אבץ. הייצוא העיקרי של זימבבואה למקסיקו כולל: ורמיקוליט; פרלייט וכלוריטים; חומרים תרמופלסטיים לריתוך; וחומרי פסלים ופיסול.

## נציגויות דיפלומטיות
* מקסיקו מיוצגת בזימבבואה באמצעות שגרירותה בפרטוריה, דרום אפריקה.
* זימבבואה מיוצגת במקסיקו באמצעות שגרירותה בוושינגטון הבירה, ארצות הברית.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי זמביה–מקסיקו

[ממוזער|[נשיא מקסיקו אנריקה פניה נייטו (מימין) נפגש עם שגריר זמביה, 2015]]
**יחסי זמביה–מקסיקו** הם היחסים הדיפלומטיים בין המדינות המקסיקניות המאוחדות לרפובליקה של זמביה. שתי המדינות חברות באומות המאוחדות.

## סקירה כללית
מקסיקו וזמביה כוננו יחסים דיפלומטיים ב-15 באוקטובר 1975. הקשרים התפתחו בעיקר במסגרת פורומים רב-צדדיים.

בנובמבר 2010 שלחה ממשלת זמביה משלחת בת 41 חברים להשתתף בוועידת האקלים של האו"ם בשנת 2010 בקנקון, מקסיקו.

באפריל 2014 השתתפה זמביה עם משלחת בראשות קסונדה הנרי מווילה בפגישה הראשונה ברמה הגבוהה של הברית הגלובלית לשיתוף פעולה אפקטיבי, שהתקיימה במקסיקו סיטי.

במאי 2013, תת-המזכיר לסחר החוץ במזכירות הכלכלה, ד"ר פרנסיסקו דה רוזנצוויג, ושגריר מקסיקו באתיופיה, חואן אלפרדו מירנדה אורטיס ביקרו בזמביה כדי לקדם את מועמדותו של ד"ר ארמיניו בלנקו לתפקיד מנכ"ל ארגון הסחר העולמי.

## נציגויות דיפלומטיות
* מקסיקו מיוצגת בזמביה באמצעות שגרירותה בפרטוריה, דרום אפריקה.
* זמביה מיוצגת במקסיקו באמצעות שגרירותה בוושינגטון הבירה, ארצות הברית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
וס אנסלד הבן

**וסלי סיסל "וס" אנסלד הבן** (באנגלית: **.Wes Unseld Jr**) הוא מאמן כדורסל אמריקאי, אשר שימש כמאמן הראשי של קבוצת וושינגטון ויזארדס מליגת ה-NBA משנת 2021 עד שהועבר מתפקידו בינואר 2024. בנו של כדורסלן העבר וחבר היכל התהילה של הכדורסל, וס אנסלד.

## ביוגרפיה
אנסלד נולד בקטונסוויל שבמרילנד, ובין השנים 1993–1997 למד באוניברסיטת ג'ונס הופקינס אשר בבולטימור הסמוכה. לאורך התקופה שיחק בקבוצת הכדורסל של האוניברסיטה – "ג'ונס הופקינס בלו ג'ייז" – שהשתתפה בליגת המכללות השלישית (NCAA Division III).

מיד עם סיום לימודיו, בשנת 1997, מונה לסקאוט בקבוצת וושינגטון ויזארדס מליגת ה-NBA, אשר הג'נרל מנג'ר שלה היה אביו – וס אנסלד. בשנת 2005 קוּדם לתפקיד עוזר מאמן בקבוצה, תחת המאמן הראשי אדי ג'ורדן. ב-3 העונות הבאות הודחה הקבוצה בסיבוב הראשון של פלייאוף ה-NBA, וב-3 העונות העוקבות לא העפילה אליו כלל, תחת המאמנים אד טאפסקוט ופליפ סונדרס.

בשנת 2011 עבר לצוות האימון של גולדן סטייט ווריורס, אותה אימן מארק ג'קסון.

בין השנים 2012–2015 שימש כעוזר מאמן באורלנדו מג'יק, תחת המאמן ז'אק ווהן. בפברואר 2015 פוטרו ווהן ואנסלד מתפקידם.

בקיץ 2015 הצטרף לצוות האימון של מאמן דנוור נאגטס הנכנס, מייקל מלון, ושנה לאחר מכן קוּדם לתפקיד עוזר המאמן הבכיר. בעונת  העפילה הקבוצה לגמר האזור המערבי בפלייאוף, לראשונה מזה 11 עונות.

לקראת עונת  מונה אנסלד למאמן הראשי של וושינגטון ויזארדס, במקומו של סקוט ברוקס.

בתאריך ה-25 בינואר 2024 הוחלט להעבירו מתפקיד המאמן הראשי לתפקיד יועץ מקצועי להנהלה הקבוצה. בריאן קיף שהיה עוזרו של וס מונה במקומו לתפקיד מאמן זמני עד סיום העונה. 

## קישורים חיצוניים

* סטטיסטיקות האימון של אנסלד ב-NBA, באתר basketball-reference.com

## הערות שוליים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת ג'ונס הופקינס
קטגוריה:מאמני כדורסל אמריקאים
קטגוריה:מאמני וושינגטון ויזארדס
קטגוריה:אמריקאים שנולדו ב-1975
יחסי אוקראינה–סינגפור

**יחסי אוקראינה–סינגפור** הם יחסי החוץ בין אוקראינה וסינגפור.

## יחסים פוליטיים
הרפובליקה של סינגפור הכירה בעצמאות אוקראינה ב-2 בינואר 1992. היחסים הדיפלומטיים בין המדינות כוננו ב-31 במרץ 1992.

בשנת 1994 התקיים ביקורה הראשון של משלחת אוקראינית בראשות סגן שר החוץ של אוקראינה ברפובליקה של סינגפור. בשנת 2002, במהלך ביקור המשלחת בראשות סגן שר המדינה במשרד החוץ של אוקראינה, הוסכם בנושא פתיחת שגרירות אוקראינה בסינגפור. שטחי הנציגות הדיפלומטית נחנכו במהלך ביקורו הרשמי הראשון של שר החוץ של אוקראינה בסינגפור (7–9 ביולי 2003). בשנים 1997, 2002, 2005, 2008 ו-2010 במהלך אירועים ברמה גבוהה במסגרת האו"ם, נערכו מגעים בין ראשי סוכנויות החוץ של אוקראינה וסינגפור. בשנת 2005, 2008, 2009, 2010 התייעצויות פוליטיות אוקראיניות-סינגפוריות נערכו ברמה של סגני שרי החוץ של שתי המדינות. בינואר 2007 ביקר סגן ראש הממשלה ושר האוצר של אוקראינה בסינגפור. באפריל 2009 הוקמה קבוצה פרלמנטרית של ראדה ורחובנה באוקראינה על היחסים הבין-פרלמנטריים עם סינגפור. בינואר 2010 ערך שר החוץ של אוקראינה ביקור עבודה בסינגפור. באוקטובר 2010 נרשמה באוקראינה אגודת הידידות הרוסית-סינגפורית. בתאריכים 19–22 בספטמבר 2010, בהזמנתו של ראש ממשלת אוקראינה נ' אזרוב, ביקר ראש ממשלת הרפובליקה של סינגפור לי קואן יו באוקראינה.

## יחסי סחר
בשנת 2007 החלו שתי המדינות במשא ומתן להסכם סחר חופשי. בשנת 2006, אוקראינה הייתה שותפת הסחר ה-55 בגודלה של סינגפור, והסחר הכולל הסתכם ב-774 מיליון דולר. בשנת 2007 שתי המדינות חתמו על הסכם למניעת כפל מס.

## נציגויות דיפלומטיות
* אוקראינה מחזיקה בסינגפור שגרירות וקונסוליה כללית.
* סינגפור מיוצגת באוקראינה באמצעות שגרירותה במוסקבה, רוסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
4Q111

**4Q111** (נקראת גם **4QLam**) היא מגילה, שנמצאה במערה מספר 4 בקומראן המכילה חלק ממגילת איכה. הוא מכיל חלק קטן מהמגילה שבידינו ועם זאת הוא הקטע הכי שלם מכל קטעי מגילת איכה שנתגלו במערות קומראן.
המגילה כתובה בכתב חשמונאי מאוחר, והיא מתוארכת לטווח שבין שלהי המאה הראשונה לפני הספירה ועד למאה הראשונה לספירה.
## תיאור כללי
המגילה נתגלתה עם אוסף הפרגמנטים הגדול שהתגלה במערה מספר 4 בשנת 1952. במגילה 3 טורים מקוטעים ועוד קטע זעיר נוסף.
הקטע הראשון מתחיל באמצע הפסוק הראשון – [הייתה כא]למנה רבתי בגוים שר[תי במדינות]. קטע זה מתחיל בתחילת הטור של המגילה, ומכאן מסיקים שהפסוק הראשון התחיל בטור הקודם בסופו. ייתכן שתחילת הטור הקודם היה ריק, או שנכתבה בו כותרת הספר או שנכתב בו סוף הספר הקודם. ייתכן שמדובר בהמשך לספר ירמיהו שיש משערים שמגילת איכה היא המשך אליו. קטע זה ממשיך עד פסוק 6 בפרק א'.

הטור השני – מכיל פסוקים 6 עד 10 מפרק א'.

הטור השלישי – מכיל מפסוק 10 עד 16 בפרק א'.

קטע זעיר נוסף מכיל חלק מפרק ב' פסוק 5 - "]בלע כל ארמנת[.

## נוסח המגילה

במגילה זו שינויים רבים מנוסח המסורה. רוב השינויים הם שינויי כתיב, וכמקובל במגילות מקומראן הכתיב הוא שונה ומלא. כיא = כי, כול = כל, יבואו = יבאו וכו'.

כמה שינויים בולטים:

:1) פרק א פסוק 7 = 'שחקו על **משבתה**'. משבתה – מילה יחידאית במקרא שפירושה לא ברור לגמרי. במגילה – 'שחקו על [כו]ל **משבריה**'. כך גם בתרגום הפשיטתא – 'וגחכו על תברהּ'.

:2) פרק א פסוק 8 – "על כן ל**נידה** היתה" בנוסח המסורה, מפורש או כרמז לטומאת נידה, דהיינו קשור להשפלה מינית, או מלשון נדודים. במגילה הנוסח **'לנוד** היתה' – שפירושו אכן מלשון נדודים.

:3) פרק א פסוק 17 ('פרשה ציון בידיה') קודם במגילה לפסוק 16 בנוסח המסורה ('על אלה עיני בוכיה'). כך האות פ"א קודמת את האות עי"ן בהתאם לכתוב בפרקים ב' ג' ו-ד' במגילת איכה בנוסח המסורה.

## לקריאה נוספת

* פרנק מור קרוס בתוך ,E. Ulrich et al., Qumran Cave 4.XI: Psalms to Chronicles (DJD XVI ; Oxford : Clarendon, 2000) p. 229-238


*יאיר זקוביץ ואביגדור שנאן, **מגילת איכה - פירוש ישראלי חדש**, ידיעות ספרים, 2017, עמ' 43, 44

## הערות שוליים

קטגוריה:מגילות מדבר יהודה
MAM (תחמושת מיקרו חכמה)

**MAM** (**Mini Akıllı Mühimmat**, תחמושת מיקרו חכמה) היא משפחה של תחמושת חכמה מונחת GPS / INS ולייזר המיוצרת על ידי ROKETSAN. הטורקית. החימוש פותח עבור כלי טיס בלתי מאוישים (UAV), מטוסי תקיפה קלים, מטוסי קרב ומשימות אוויר קרקע לפלטפורמות אוויר בעלות יכולת מטען נמוכה. MAM יכול לעסוק ביעדים נייחים ונעים בדיוק רב.

## וריאנטים
* גרסת נפץ גבוהה של MAM-C
* גרסה תרמובארית של MAM-L
* גרסת MAM-T GPS / INS

## מפרט טכני

ממוזער| Bayraktar TB2 עמוס MAM L

ממוזער| TAI Anka עמוס MAM-L

## היסטוריה תפעולית
פעולות בהן משתמשים ברקטה,
* מבצע מגן הפרת
* מבצע ענף זית
* תרגילי EFES 2018
* מבצע טופר (2019)
* מבצע שלום אביב 2019
* מבצע מגן אביב 2020
* 2020 סכסוך נגורנו-קרבאך
* התקפה מרכז לוב

ממוזער|משתמשים ב- Roketsan MAM

## מדינות משתמשות
* אזרבייג'ן
* קטר
* לוב
* מרוקו
* צפון קפריסין
* ערב הסעודית
* תוניסיה
* טורקיה
* אוקראינה
* פולין

## נושאי MAM

* באירקטאר TB-2
* באירקטאר אקינסי

* TAI Aksungur
* ת"א אנקה
* וסטל קראייל
* TAI Hürkuş מאמן בסיסי ומטוסי תקיפה קרקעיים עבור כוחות הצבא הטורקיים.

## הערות שוליים

קטגוריה:טורקיה: צבא וביטחון
קטגוריה:טורקיה: כלכלה
קטגוריה:פצצות מונחות
טבח לודוש

**טבח לודוש** או **הטבח בלודוש** היה טבח, שהתרחש בעיר לודוש שברומניה בתקופת מלחמת העולם השנייה בין 5 ל-13 בספטמבר 1944. בטבח נורו למוות 15 יהודים ו-2 רומנים על ידי חיילים הונגרים.

## האירוע
בין התאריכים 5–13 בספטמבר 1944 נכבשו יישובי הגבול לודשו וסרמאשו, שנמצאים בצפון טרנסילבניה, על ידי יחידות של הצבא והז'נדרמריה ההונגרית. לאחר כיבוש היישובים, ירו מספר חיילים ב-17 תושבים שהתגוררו בפאתי הכפר, 15 יהודים ו-2 רומנים, מרביתם נשים שנאנסו לפני הירצחן.

## חקירת האירוע
לאחר הטבח החלה חקירה לאיתור האשמים בו. החקירות התרחשו בין השנים 1945–1946. החיילים ההונגרים שירו בתושבי העיר מעולם לא זוהו, אך שתי ילידות העיר, בלה סבבו ואליזבתה ברטה, נמצאו אשמות על ידי בית הדין העממי בקלוז' שברומניה.

## הערות שוליים

קטגוריה:מעשי טבח במלחמת העולם השנייה
קטגוריה:מלחמת העולם השנייה: 1944
קטגוריה:רומניה במלחמת העולם השנייה
קטגוריה:שואת יהודי רומניה
יחסי אוקראינה–טאיוואן

**יחסי אוקראינה–טאיוואן** הם היחסים הבין־לאומיים בין טאיוואן, הידועה רשמית כרפובליקה של סין, לבין אוקראינה. אין יחסים דיפלומטיים רשמיים בין שתי המדינות הללו, שכן אוקראינה תומכת במדיניות סין האחת ובמקום זאת מקיימת יחסים דיפלומטיים רשמיים עם הרפובליקה העממית של סין מאז 1992. גם הרפובליקה הסינית, שהייתה אז בסין היבשתית, וגם אוקראינה, אז הרפובליקה הסובייטית הסוציאליסטית האוקראינית, היו חברות מייסדות באו"ם בשנת 1945.

לטאיוואן אין נציגות באוקראינה, ונושאי הקונסוליה מטופלים באמצעות הנציגות הממוקמת במוסקבה.

## היסטוריה
ממוזער|300x300 פיקסלים| מצב ההצבעה באספה הכללית של האו"ם ביחס להחלטה 2758 (1971).
### המלחמה הקרה
ממשלת הרפובליקה הסינית נסוגה לטאיוואן לאחר תבוסתם במלחמת האזרחים הסינית בפני המפלגה הקומוניסטית בסין בשנת 1949. עם פרוץ המלחמה הקרה, הנציג הלגיטימי של סין באו"ם הפך לאחת מנקודות המחלוקת בין המדינות החברות.

ב-29 בנובמבר 1966 התכנסה האספה הכללית של האו"ם בכנס ה-21 לדון בייצוג סין. הנציג האוקראיני הסובייטי נשא דברים בתחילה וטען כי יש לפנות את מקום מושבה של הרפובליקה הסינית באופן מיידי ולשנות את זכות הנציגות לרפובליקה העממית של סין בטענה כי המקרה אינו נמצא במסגרת **הסוגיה החשובה** המכוסה בסעיף 18 לאמנת האומות המאוחדות.

לאחר המושב, קיבלה האספה הכללית את החלטה 1668, והצהירה כי כל הצעה לשנות את ייצוג סין באו"ם תדרוש הצבעה של רוב של שני שלישים:

בסוף שנות השישים ובתחילת שנות השבעים התרחשה ההידרדרות המהירה ביחסים הדיפלומטיים של טאיוואן. ב-26 באוגוסט 1971, כאשר טאיוואן הייתה בקצה תהליך הגירוש מהאו"ם, ביקש שגריר טייוואן להונדורס באמצעות שר החוץ של הונדורס להציע ייצוג כפול כחלופה לייצוג סין באו"ם, תוך ציון ברית המועצות, בלארוס הסובייטית ואוקראינה הסובייטית כדוגמאות. בהחלטת האספה הכללית של האו"ם 2758, נציגי אוקראינה הסובייטית יחד עם רוב חברי האו"ם הצביעו על תמיכה בגירוש נציגי טאיוואן.

### שנות התשעים
לאחר התפרקות ברית המועצות ועצמאות אוקראינה, ממשלת טאיוואן ניסתה באופן פעיל לשכנע את אוקראינה לכונן שוב יחסים דיפלומטיים. בינואר 1992 ערך סגן שר החוץ של טאיוואן צ'יאנג הסיאו-ין ביקור דיפלומטי בקייב ושוחח עם גורמים אוקראינים על כינון יחסים רשמיים בין טאיוואן לאוקראינה. סין הגיבה בכך שהאיצה את המשא ומתן עם אוקראינה והגיעה להסכם להקמת יחסים רשמיים באותו חודש. באפריל 1992 ערך צ'יאנג הסיאו-ין ביקור דיפלומטי נוסף באוקראינה, שבסופו של דבר לא הצליח לאחר שממשלת אוקראינה קיבלה מחאה רצינית מצד הנציג הסיני. אף על פי שהייתה תמיכה מסוימת מצד חברי הפרלמנט והכלכלנים באוקראינה בכינון יחסים רשמיים עם טאיוואן להשגת עזרים כלכליים, בסופו של דבר ההצעה נדחתה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גריי (צמד)

**גריי** (באנגלית: **Grey**) הוא צמד מוזיקלי אלקטרוני אמריקאי, המורכב מהאחים קייל ומייקל טרוארטה. הם ידועים בשל הסינגל "Starving", שבו שיתפו פעולה עם היילי סטיינפלד וזד, ובשל הסינגל "The Middle", שבו שיתפו פעולה עם זד ומארן מוריס.

## רקע וקריירה
האחים קייל ומייקל טרוארטה גדלו בפאונטיין ואלי , קליפורניה, ארצות הברית. לפי שקייל החל להוציא שירים מקוריים ורמיקסים תחת שם הבמה סינגולריטי (Singularity) ותחת שם הבמה קייל טרי (Kyle Tree), הוא ניגן בגיטרה בלהקת מטאל. ב-2013, מייקל החל ללמוד הפקת מוזיקה.

ב-2015, האחים הקימו את הצמד. בהמשך השנה, הם הוציאו גרסת רמיקס לסינגל "Where Are Ü Now" של Jack Ü בהשתתפות ג'סטין ביבר, גרסת רמיקס לסינגל "Beautiful Now" של זד בהשתתפות ג'ון בליון, גרסת רמיקס לסינגל "Papercut" של זד בהשתתפות טרוי סיון, וגרת רמיקס לסינגל "Same Old Love" של סלינה גומז.

ב-2016, הצמד הוציא גרסת רמיקס לסינגל "Wild" של טרוי סיון וגרסת רמיקס לסינגל "True Colors" של זד בהשתתפות טים ג'יימס .

ב-22 ביולי 2016, הצמד הוציא, בשיתוף פעולה עם היילי סטיינפלד וזד, את הסינגל "Starving".

ב-15 בפברואר 2017, הצמד הוציא גרסת רמיקס לסינגל "You're Not There" של לוקאס גרהאם.

ב-3 במרץ 2017, הצמד הוציא גרסת רמיקס לסינגל "Do You Remember" של ג'רריד ג'יימס .

ב-17 במרץ 2017, הצמד הוציא גרסת רמיקס לסינגל "Fresh Eyes" של אנדי גרמר. בהמשך השנה, הצמד הוציא גרסת רמיקס לסינגל "Into You" של אריאנה גרנדה.

ב-29 בספטמבר 2017, הצמד הוציא את המיני-אלבום הראשון שלהם, *Chameleon*.

ב-23 בינואר 2018, הצמד הוציא, בשיתוף פעולה עם זד ומארן מוריס, את הסינגל "The Middle". לאחר מכן, הם הוחתמו אצל איילנד רקורדס.

ב-10 בינואר 2019, הצמד הוציא, בשיתוף פעולה עם ליאון, את הסינגל "Want You Back".

ב-23 באוקטובר 2020, הצמד הוציא את המיני-אלבום השני שלהם, *Light*.

## דיסקוגרפיה
### מיני-אלבומים
* 2017: *Chameleon*
* 2020: *Light*

## פרסים ומועמדויות

## קישורים חיצוניים

* 

## הערות שוליים

קטגוריה:צמדים מוזיקליים אמריקאיים
קטגוריה:רמיקסרים
קטגוריה:להקות שהוקמו בשנת 2015
קטגוריה:קליפורניה: להקות
שטראסריזם

**שטראסריזם** (בגרמנית: *Strasserismus* או *Straßerismus*) הוא זרם באידאולוגיה הנאצית שקורא לפעולה רדיקלית ומאסיבית יותר, המבוססת על מעמד העובדים. השטראסריזם דגל באנטישמיות כלכלית יותר מסוגים שונים של אנטישמיות, מתוך שאיפה להגיע ל"לידה מחדש לאומית". שמה של התנועה מגיע מהשמות גרגור ואוטו שטראסר, שני אחים המזוהים עם הרעיון. המפלגה שייצגה את הזרם הייתה החזית השחורה.

אוטו שטראסר, שהתנגד לרעיונותיו של אדולף היטלר בגלל רעיונות אסטרטגיים שונים, גורש מהמפלגה הנאצית בשנת 1930 והוגלה לצ'כוסלובקיה, ואילו אחיו גרגור נרצח בגרמניה הנאצית ב-30 ביוני 1934, בליל הסכינים הארוכות, מבצע רצחני נגד מתנגדיו של היטלר, שכלל את האלמנטים השטראסריסטיים בכל המדינה. השטראסריזם נשאר עמדה אקטיבית בזרמים הנאו-נאציים הבינלאומיים שלאחר מלחמת העולם השנייה.

בשנת 2013 הוקמה בגרמניה מפלגה "הדרך השלישית" שתומכת באידאולוגיה זו.

## האחים שטראסר
### גרגור שטראסר
[ממוזער|[גרגור שטראסר בשנת 1928]]
גרגור שטראסר (1892-1934) התחיל את הקריירה שלו בכך שהצטרף ל"פרייקורפס" אחרי ששירת במלחמת העולם הראשונה. שטראסר היה חלק ב"פוטש של קאפ". הוא הקים "פלקישר פרבאנד" ("איחוד הגנתי פופולרי") שהוא איחד עם המפלגה הנאצית בשנת 1921. תחילה היה תומך נאמן של היטלר, לקח חלק ב"הפוטש במרתף הבירה" והחזיק במספר עמדות גבוהות במפלגה הנאצית. אבל לאחר זמן קצר החל להיות תומך חזק בימין הראדיקלי של המפלגה, וטען שהמהפכה הלאומית צריכה להיות חזקה נגד עוני ולנסות לבנות תמיכה אצל העובדים. הוא נרצח בליל הסכינים הארוכות בשנת 1934.

### אוטו שטראסר
[ממוזער|[אוטו שטראסר נושא נאום מעט אחרי חזרתו לגרמניה אחרי מלחמת העולם השנייה]]
אוטו שטראסר (1897–1974) היה גם הוא חלק מה"פרייקורפס", אבל הצטרף למפלגה הסוציאל-דמוקרטית של גרמניה ונלחם נגד הפוטש של קאפ. הוא הצטרף למפלגה הנאצית ב-1925, שם המשיך לקדם את החשיבות של הסוציאליזם בנאציונל-סוציאליזם. הוא הוגלה על ידי המפלגה הנאצית ב-1930, והקים את ה"חזית השחורה", ארגון שקרא ללאומנים גרמנים להתחיל מהפכה סוציאליסטית. הוא ברח מגרמניה ב-1933 וחי בצ'כוסלובקיה ובקנדה לפני שחזר למערב גרמניה מאוחר יותר בחייו. בכל הזמן ששהה בגלות כתב נגד היטלר וטען שהוא בגד באידאולוגיה הנאצית.

קטגוריה:נאציזם
פרעות מנאמה (1947)

עקב מלחמת העצמאות, התרחשו מהומות ופרעות נגד הקהילה היהודית במנאמה, בירת בחריין, ב-5 בדצמבר 1947. קבוצות גדולות של אנשים ותושבים שדדו ופרצו לחנויות ולבתים של היהודים במנאמה, בנוסף להרס בית הכנסת היחיד בעיר. בפרעות מתה יהודייה אחת.

## הקהילה היהודית בבחריין
הקהילה היהודית הזעירה של בחריין, בעיקר צאצאי יהודים של מהגרים שנכנסו למדינה בראשית המאה העשרים מעיראק, מנתה 1500 אנשים, בשנת 1947.

## הפרעות
בעקבות תוכנית החלוקה, נערכו הפגנות רבות נגד ההצבעה בעולם הערבי בין התאריכים 2–5 בדצמבר 1947. ביומיים הראשונים של ההפגנות בבחריין, נזרקו סלעים נגד יהודים, אך עיקר הפרעות היו ב-5 בדצמבר, אז נפרצו בתים וחנויות רבות של יהודים על ידי ההמון. בהתפרעויות נהרס בית הכנסת היחיד בבחריין. בפרעות נהרגה אישה אחת, לא ידוע כיצד היא מתה. יהודים מקומיים האשימו בהתפרעויות ערבים זרים.

## לאחר הפרעות
לאחר הפרעות, עזבו רוב יהודי בחריין את בחריין. רובם היגרו לבריטניה, אך גם לארצות הברית וחלקם עלו לישראל. הם הורשו לעזוב עם רכושם, אך נאלצו לוותר על אזרחותם.

## הערות שוליים

קטגוריה:פרעות ופוגרומים בעקבות תוכנית החלוקה
קטגוריה:פוגרומים ביהודי מדינות ערב והאסלאם
קטגוריה:מנאמה
קטגוריה:בחריין: היסטוריה
קטגוריה:1947